ಬರಹ
From Wikipedia
ಬರಹ - ಗಣಕಯಂತ್ರದ ಕಡತಗಳಲ್ಲಿ ಭಾರತೀಯ ಭಾಷೆಗಳ ಅಕ್ಷರಗಳನ್ನು ಮೂಡಿಸಲು ಉಪಯೋಗಿಸಬಹುದಾದ ಒಂದು ಉಚಿತ ತಂತ್ರಾಂಶ. ಬರಹ ತಂತ್ರಾಂಶವನ್ನು ವಿನ್ಯಾಸಗೊಳಿಸಿ, ತಯಾರಿಸಿದವರು ಬರಹಬ್ರಹ್ಮರೆಂದೇ ಖ್ಯಾತಿ ಪಡೆದಿರುವ ಶೇಷಾದ್ರಿ ವಾಸು ಅವರು. ಬರಹದ ಮೊಟ್ಟ ಮೊದಲ ಆವೃತ್ತಿ ಜನಬಳಕೆಗೆ ಬಿಡುಗಡೆಯಾದ ದಿನಾಂಕ ೧ ಜನವರಿ ೧೯೯೮. ಬರಹದ ಅತ್ಯಂತ ನವೀನ ಆವೃತ್ತಿ ಎಂದರೆ ಬರಹ ೭.೦. ಇದು ಬೆಂಬಲಿಸುವ ಲಿಪಿಗಳು ಮತ್ತು ಭಾಷೆಗಳು ಕೆಳಗಿನಂತಿವೆ.
| ಲಿಪಿ | ಭಾಷೆಗಳು |
| ಕನ್ನಡ | ಕನ್ನಡ, ಕೊಂಕಣಿ, ತುಳು |
| ದೇವನಾಗರಿ | ಹಿಂದಿ, ಮರಾಠಿ, ಸಂಸ್ಕೃತ, ನೇಪಾಳಿ, ಕೊಂಕಣಿ, ಕಾಶ್ಮೀರಿ, ಸಿಂಧಿ |
| ತಮಿಳು | ತಮಿಳು |
| ತೆಲುಗು | ತೆಲುಗು |
| ಮಲಯಾಳಂ | ಮಲಯಾಳಂ |
| ಗುಜರಾತಿ | ಗುಜರಾತಿ |
| ಗುರುಮುಖಿ | ಪಂಜಾಬಿ |
| ಬಂಗಾಳಿ | ಬಂಗಾಳಿ, ಅಸ್ಸಾಮಿ, ಮಣಿಪುರಿ |
| ಒರಿಯಾ | ಒರಿಯಾ |
ಬರಹ ವಿಂಡೋಸ್ ಆಪರೇಟಿಂಗ್ ಸಿಸ್ಟಂನಲ್ಲಿ ಮಾತ್ರ ಕೆಲಸ ಮಾಡುತ್ತದೆ. ಆದರೂ, ಬರಹದಲ್ಲಿ ಉಳಿಸಿದ ಕಡತಗಳು ಯೂನಿಕೋಡ್ ಮಾದರಿಯಲ್ಲಿದ್ದರೆ, ಅದನ್ನು ಬೇರೆ ಆಪರೇಟಿಂಗ್ ಸಿಸ್ಟಂಗಳಲ್ಲೂ ಕೂಡ ತೆರೆಯಬಹುದು (ಉದಾ: ಯುನಿಕ್ಸ್, ಏ.ಐ.ಎಕ್ಸ್).
ಕನ್ನಡದಲ್ಲಿ ವಿ-ಅಂಚೆ ಕಳಿಸಲು ಬರಹ ತಂತ್ರಾಂಶವನ್ನು ಉಪಯೋಗಿಸಬಹುದು.


